Først vil eg fortelja kva me har skrive i eigarskapsmeldinga om dette. Der har me skrive at me skal behalda den statlege eigarskapen på om lag same nivået som i dag. Det betyr at me iallfall ikkje skal ha nedsal. Me trekkjer òg tilbake alle fullmakter til nedsal som låg frå den førre regjeringa, slik at det er klart. Det er slik at det i eigarskapsmeldinga ikkje står noko om oppkjøp. Regjeringa har pr. i dag ingen klare alternativ til oppkjøp, men det må vera lov for enkeltpolitikarar å ha ønske og meiningar om kva ein kan tenkja seg at staten skal kjøpa opp.